La veïna de Paterna Carmen Roca descobreix la placa del carrer que porta el seu nom
26/09/2016

# La veïna de Paterna Carmen Roca descobreix la placa del carrer que porta el seu nom

[![Carmen Roca junto al alcalde descubriendo la placa con su nombre](/images/noticias/2016/09/carmen-roca-calle.jpg)](/images/noticias/2016/09/carmen-roca-calle.jpg)

26.09.2016

Acompanyada per l'Alcalde de Paterna, Juan Antonio Sagredo, per membres de la corporació municipal i amics, la il•lustre veïna ha descobert la placa “Carmen Roca (antic carrer La Penya)”

La veïna de Paterna Carmen Roca, que durant anys ha donat de menjar en La Caseta a centenars de famílies necessitades, té des de hui un carrer en el municipi amb el seu nom.

Acompanyada per l'Alcalde de Paterna, Juan Antonio Sagredo i per diferents representats de la corporació municipal, aquesta il•lustre paternera ha descobert la placa del carrer “Carmen Roca (antic carrer La Penya).

Tal com ha assenyalat l'Alcalde, “la dedicatòria d'aquest carrer és tan sols un xicotet gest d'agraïment a la impagable labor que ha realitzat Carmen Roca a favor dels que més ho necessiten durant tants anys” i ha afegit que “aquest homenatge cobra un major significat en donar el nom de Carmen Roca a la via on se situa La Casita”.

Per la seua banda, una emocionada Carmen Roca ha agraït a l'Alcalde i a l'Ajuntament de Paterna aquest bonic detall que han tingut amb ella i ha recordat a tots els assistents que tota la labor social que ha realitzat durant 25 anys, l'ha fet amb el cor.

Amb la nova nomenclatura d'aquest carrer, l'Executiu socialista també dóna compliment a la moció que va presentar el PSOE el passat mes de gener i que va ser aprovada en per unanimitat de tots els grups polítics.

Aquest reconeixement a Carmen Roca s'uneix als ja rebuts per aquesta entranyable veïna de 84 anys, com la Insígnia d'Or de la Vila de Paterna en el 2000, o els homenatges oferits per la Policia Nacional i per la Policia Local de Paterna.